messages: Vaata üle uudislugu ning loo sellele lühike kokkuvõte. Piira vastus ühe või kahe lausega ja vasta ainult eesti keeles!
  
  Tekst:
  
  See oli väga raske otsus valitsuse jaoks, aga see ikkagi tuli ja eriolukord kestab nüüd siis 14. aprillini. Peamiselt toob see kaasa selle, et suletakse õppeasutused. Tõsi küll, Lätis on algamas ka koolivaheaeg, kuid pärast seda on siis õpe korraldatud igal pool, nii et on võimalik kodust siis interneti teel ülesandeid lahendada. Probleem on praegu olnud lasteaedadega, põhimõtteliselt paneb Läti kinni ka lasteaiad ja lasteaeda on võimalik minna ainult juhul, kui siis lapsevanem kirjutab avalduse ja tõestab oma allkirjaga, et pere ei ole käinud kriisipiirkonnas, ei ole kokku puutunud koroona viirusesse nakatunutega ja perel ei ole lihtsalt muud võimalust kui last lasteaeda tuua, nii et niisugune üsna äärmuslik meede. Samas keelatakse ka kõik üritused, kus on rohkem kui 200 osalejat ja see tähendab muidugi seda, et ümber tuleb vaadata kõik kontserdi ja teatrikavad ja ka teiste kultuuriürituste programmid. Praegu ilmselt veel täpsustatakse, millised piirangud veel tulevad. Üsna pikalt kaalus valitsus ka seda, et kas panna piirid kinni või mitte. Ja peaminister Krisenis Karin ütles äsja, et seda otsustati siiski mitte teha, sest pole teada, kas see piirab siis viiruse levikut või mitte, sest tänase seisuga on Lätis nüüd tuvastatud juba ka üks juhtum, kus inimene on haigestunud oma pereliikme kaudu ja tervikuna on siis Lätis praegu 16 koroonaviirusesse nakatunut. Üldse on uuritud rohkem kui 300 inimest. Aga kui palju tervikuna riigis? Viirusehaigeid võib-olla seda ei oska mitte keegi öelda.
messages: user
messages: Läti kuulutas välja eriolukorra, suletakse koolid ja lasteaiad. Esialgu kestab eriolukord 14. aprillini.
messages: assistant